
# Татарстан укучысы колорадо коңгызын җыю җайланмасын ясаган

Азнакай районыннан 7нче сыйныф укучысы Айнур Алтынбаев иске велосипед нигезендә корт җыя торган механизм төзегән.

Азнакай районыннан 7нче сыйныф укучысы Айнур Алтынбаев «XXI гасыр Кулибиннары» республика олимпиадасында «Авыл хуҗалыгы өчен уйлап табу» номинациясендә җиңүче булды. Мәктәп укучысы бәрәңге корткычларына каршы көрәш җайланмасы уйлап тапкан, җайланма колорадо коңгызларын һәм аларның личинкаларын җыя ала.

Проектларны яклау Казанның IT-паркында узды.

Җайланманың нигезе итеп Айнур иске балалар велосипедын алган. Яшь кулибинчы аның алгы өлешен, шөреп боргыч, щеткалар һәм лоток ала. Җайланма арба кебек килеп чыккан. Аны төртеп барасың, ә ул щеткалар ярдәмендә яфракларны селки һәм коңгызлар тартмага коела. Әмма беренче сынау кәефен кырган — щеткалар сабакларны сындырган. Бу яктан аңа фәнни җитәкче-укытучысы Рөстәм Хәкимов ярдәмгә килгән.

«Башта мин бик көчле шөреп боргыч һәм каты щеткалар куйдым. Яфраклар зарарланды. Укытучым Рөстәм Рәшитович шөреп боргычны җиңелрәкне куярга һәм йомшак щеткалар урнаштырып карарга кирәклеген әйтте. Без сынап карадык һәм барысы да килеп чыкты. Сабакка зыян килмәде, ә колорадо коңгызлары һәм личинкалары лотокка коелды», — дип сөйләде Айнур.



Бистәдә укучыны яшь уйлап табучылар һәм рационализаторлар республика олимпиадасында җиңү белән котладылар. Җайланманы бәяләделәр — аңа чират хәзер. Айнур ярдәм итәргә вәгъдә бирде — ул үзе бөтен бәрәңге басулары буйлап узачак. Ә җайланмасын ул камилләштерергә ниятли.

Әнисе сүзләренә караганда, Айнур яхшы укый, ул ударник. Малайның фантазиясе бик көчле. Үсмернең мавыгуына әтисе Илмир Алтынбаев та ярдәм итә.


Эльза Кузнецова

Следите за самым важным и интересным в Telegram-каналеТатмедиа

## Нет комментариев
Татарстан укучысы колорадо коңгызын җыю җайланмасын ясаган